39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie v rozprave

12. Ďakujem pekne za slovo. Vážený pán predsedajúci, vážený pán minister, dovolím si chvíľku vystúpiť aj k tomuto zákonu a spýtať sa teda na pár otázok. V prvom rade teda som rád, že máme tu zákon, ktorý sa sem dostal v štandardnom legislatívnom konaní. Cieľ je, keď si ho prečítame, akoby úplne správny, posilniť Inštitút vnútorného kontrolného systému orgánov verejnej správy vrátane finančného riadenia, a zároveň zefektívniť výkon finančnej kontroly. Návrh teda vychádza zo základných princípov kontrolného systému COSO, ktorý definuje požiadavky na existenciu vnútornej kontroly v rámci organizácie a nastavuje komplexne celý kontrolný systém. S týmto sa v podstate dá len súhlasiť. A takisto, že je, samozrejme, úplne predčasné, však sme v prvom čítaní, a hlavne teda uvidíme, ako to bude v budúcnosti, čo to prinesie, či to prinesie. Čiže v tomto momente poviem, že okej, vnímam to ako pokus zefektívniť vnútorne kontrolne systémy vo verejnej správe. Hovorím, to sa skutočne dá len chváliť. Ako to bude, čo bude výsledkom, či sa to uchytí správne a posunie nás to niekam, alebo sa to uchytí nesprávne a zrušený úrad vládneho auditu vlastne bude ďalšia umlčaná inštitúcia, ktorá bola častokrát kritická k výkonom vládnych organizácií, čiže toto všetko sa ešte uvidí. Chcem vnímať, že teda to by mohol byť krok správnym smerom a si myslím, že tá realita bude vo finále nakoniec ozaj závisieť od toho, ako sa k tomu pristúpi, a teda s akým zámerom. Vo finále však sú dôležité aj zákony a všetky tie pravidlá, ale zasa to bude vo finále akoby o tých ľuďoch, ako sa k tomu postavia. Čiže uvidíme. Uvidíme, uvidíme, takisto uvidíme druhé čítanie. Chcel som sa však ale spýtať možno viacej ku tým finančným veciam. Pán minister teda niečo povedal, ale teda reálne áno, príde k zlúčeniu Úradu vládneho auditu s ministerstvom financií a ja tam teda vidím úsporu vlastne 32 ľudí. Počkajte, len si to nájdem, 32 ľudí, ale že každý rok aj budúci a potom aj dva nasledujúce, a teda vždy 32, tak tá moja otázka znie, že teda či skutočne je to nejak takto nastavené, že to je každý rok tých 32, či teda je to úplne presne 32, alebo je to len kopírovanie v jednotlivých rokoch. Čiže chcel by som sa spýtať na tú skutočnú tú analýzu. No a takisto, samozrejme, však rozumiem, že keď rovnaký počet zamestnancov, tak je tam aj rovnaký vplyv na úsporu mzdových výdavkov každý rok. Tak okej, ale teda hlavne, či to je fakt, že 32, 32 a 32, čiže ušetrí sa takmer 100 pozícií vo verejnej správe, a teda či to budú skutočne že ľudia z toho zlúčeného vládneho auditu. No, toľko asi za mňa. ===== 12-2 A teda bol by som veľmi rád, keby pán minister či už v rozprave, alebo teda v záverečnom slove skúsil reagovať. A takisto aj ten jeho, jeho pohľad vlastne na ten samotný návrh zákona, lebo okej, rozumiem, je nejaká forma finančnej kontroly teraz, a teda chcel by som vedieť, či skutočne vníma, že to bude lepšie a možnože aj teda povedať, že kde vníma také tie najväčšie bonusy toho celého a možno keby sa aj vyjadril teda k tomu vládnemu auditu, že či to teda považuje za krok správnym smerom a ako to vníma. Dobre, ďakujem pekne za pozornosť.